Canna
        
         (planteslekt)
Store norske leksikon,Biologi,Planteriket,Dekkfrøete planter,Enfrøbladete planter,Ingefærordenen,Cannaceae
Canna er den eneste slekta i familien Cannaceae. De omlag ti artene i denne slekta har opprinnelige voksesteder i tropisk Amerika fra nordlige Argentina opp til sørøstlige USA. Mange av artene har store, fargerike blomster og det finnes mange kultivarer som brukes i hageanlegg i tropiske og tempererte strøk over hele jorda.
Blomstene har tre grønne til lilla ytre blomsterblader og tre, fargerike indre. Pollenbærerne er sterile, kronbladlignende staminodier, unntatt én som har en halv, fertil pollenknapp. Blomstene framstår dermed med mange fargerike blomsterblad hvorav ett fungerer som landingplattform for pollinatorer («underleppe»).Kulturformer av blant annet C. indica er mye brukt som prydplanter i hageanlegg i tempererte og tropiske strøk over hele jorda. Noen taksa som C. edulis og C. indica har stivelsesrike jordstengler som brukes til framstilling av australsk arrowroteller cannastivelse.På norsk brukes også navnet kanna for denne slekta. Les mer i Store norske leksikon Cannaceae